Reformele din PNRR agreate de Comisia Europeană. Cristian Ghinea: Am avut trei obiective majore.
Ministerul investițiilor și proiectelor europene a anunțat joi ce reforme a agreat Comisia Europeană pentru investițiile pe care România le solicită prin Planul Național de Redresare și Reziliență. Astfel, este vizată reforma pensiilor, a administrației publice, a politicii fiscale ori a companiilor cu capital de stat. Premierul Florin Cîțu, împreună cu ministrul Investițiilor și Proiectelor Europene, Cristian Ghinea, au avut săptămâna aceasta întâlniri la Bruxelles cu oficiali ai Comisiei Europene, inclusiv cu președintele Comisiei Europene, Ursula von der Leyen.
"Am avut 3 obiective majore pentru această vizită, să clarificăm și să agreăm reformele majore împreună cu Comisia Europeană, să stabilim faptul că România va cere toate cele 29 de miliarde, inclusiv împrumuturile – în acest moment doar România și Italia vor accesa împrumuturile în toată suma – și să stabilim componentele de investiții cele mai avansate și ce mai este de lucru la celelalte. Am atins toate cele 3 obiective", a declarat Cristian Ghinea, ministrul Investițiilor și Proiectelor Europene.În urma întâlnirilor, România a ajuns la un acord cu oficialii Comisiei Europene privind reformele și investițiile majore care vor fi finanțate prin Planul Național de Redresare și Reziliență.Reforme majore care vor fi incluse în Planul Național de Redresare și Reziliență:● Reforma pensiilor – o reformă majoră care va asigura un nivel adecvat pentru cei cu venituri mici și de asemenea sustenabilitatea sistemului de pensii pe termen mediu și lung.● Reforme în politica fiscală – adoptarea de măsuri pentru a crește veniturile la buget din impozite, optimizarea cheltuielilor și pentru a asigura aplicarea cadrului fiscal.● Companiile cu capital de stat – revizuirea cadrului legislativ pentru aceste companii pentru a îmbunătăți guvernanța corporativă și pentru a asigura respectarea strictă a acestor reguli, monitorizare centralizată eficientă și control cu accent pe performanță.● Salarizarea în administrația publică – revizuirea sistemului pentru a evita eventuale creșteri bruște ale cheltuielilor cu salariile.● Banca Națională de Dezvoltare – crearea și operaționalizarea acestei bănci.● Administrație publică – un nou sistem pentru a accede în funcțiile publice și un sistem îmbunătățit de promovare, inclusiv pentru funcții de management.● Justiție – modificarea legilor justiției și consolidarea cadrului anti-corupție.● Transport fără emisii de carbon – introducerea principiilor taxării verzi, un nou sistem de taxare pentru drumuri, promovarea transportului cu emisii zero.● Energie Regenerabilă – promovarea eliminării treptate a cărbunelui din mixul energetic și creșterea contribuției din energii regenerabile, sprijin pentru producția de hidrogen și baterii și o reformă a pieței de energie electrică.Alte reforme sectoriale:● Venitul minim de incluziune (VMI), Prevenție și îngrijire medicală primară, Creșterea ratelor de reciclare, Dialog social sporit, Îmbunătățirea Guvernanței Locale, Cadru îmbunătățit al achizițiilor publice.Ministerul a mai oferit și câteva exemple de investiții pe componentele mature.PNRR pentru mediul de afaceri: circa 2,2 miliarde euroInstrumentele financiare cu intermediari instituții financiare (BEI,FEI și foarte probabil și BERD):1) Garanții de portofoliu pentru solvabilitate, acțiune climatică și eficiență energetică – circa 550 milioane euro pentru IMM-uri și mid-caps2) Instrument de capital de risc pentru IMM-uri – circa 500 milioane euro pentru IMM-uri și mid-caps3) Fond de Fonduri pentru digitalizare, acțiune climatică și alte domenii de interes – circa 300 milioane euro pentru întreprinderi mari.Pe lângă cele intermediate de BEI,FEI și BERD, vor mai exista diverse scheme de granturi în cadrul diferitelor componente:4) Digitalizarea IMM-urilor – fonduri nerambursabile, schemă administrată de MIPE – circa 200 milioane euro5) O măsură de sprijin pentru listarea la bursă a companiilor românești: circa 35 milioane euro. Implementată de MIPE, cu sprijinul Bursei de Valori București.6) Diverse scheme de sprijin pentru stimularea competitivității, cu accent pe inovare și crearea de tehnologie digitală: circa 200 milioane euro. Implementată de Ministerul Cercetării, Inovării și Digitalizării7) Diverse scheme de sprijin pentru promovarea de energii regenerabile: circa 200 milioane euro (suma este în negociere la acest moment). Implementată de Ministerul Energiei8) Diverse scheme de sprijin pentru investiții semnificative, în special în zona de inovare și noi tehnologii aplicate în zona de producție: crica 200 milioane euro. Implementată de Ministerul FinanțelorEducație: 3,7 miliarde euroRezultate așteptate:● 10.000 de laboratoare● 2.000 de microbuze verzi achiziționate● peste 80.000 de săli de clasă dotate cu mobilier● 50 de unități de învățământ nou construiteSănătate – 2,5 miliarde euroRezultate așteptate:● Construcția și/sau dotarea a 200 de centre comunitare● 3000 de cabinete medici de familie● 100 de cabinete de planificare familialăAlte componente în fază avansată de negociere:Împăduriri, combaterea tăierilor ilegale de păduri și biodiversitate: 1,4 miliarde euroTransport – 8,5 miliarde euroFondul pentru Valul renovării – 2,2 miliarde euro.